Karaliaus Bodueno stadionas

Karaliaus Bodueno stadionas (pranc. Stade Roi Baudouin, ol. Koning Boudewijnstadion; 1946–1995 m. Heizelio stadionas) – įvairios paskirties stadionas Briuselyje, šiaurės vakariniame Heizelio mikrorajone. Kai kurių Union Saint-Gilloise klubo namų rungtynių vieta. Tai didžiausias šalies stadionas, talpinantis 50 024 žiūrovus. Istorija Atidarytas 1930 m. rugpjūčio 23 d. (Belgijos šimtmečio nepriklausomybės proga) kaip Stade du Jubilé arba Jubelstadion („jubiliejaus stadionas“). Iškilmėse dalyvavo princas Leopoldas. 1946 m. stadionas buvo pervadintas Heizelio vardu pagal mikrorajoną, kuriame yra. Stadione vyko UEFA čempionų lygos finalai: 1958, 1966, 1974 ir 1985 m. Taip pat vyko ir UEFA Taurių laimėtojų taurės finalai: 1964, 1976, 1980 ir 1996 m. Didžiausias žiūrovų skaičius (66 000) susirinko 1958 m. Stadione vyko 1972 m. Europos futbolo čempionatas. 1995 m., praėjus 10 metų po Heysel stadiono nelaimės, kurioje žuvo 39 žmonės ir daugiau nei 600 buvo sužeistų, stadionas buvo perstatytas ir pavadintas Belgijos karaliaus Bodueno (1930–1993) garbei. Naujai rekonstruotas stadionas buvo atidarytas 1995 m. rugpjūčio 23 d. kaip Belgijos futbolo rinktinės stadionas. Stadione vyko Euro 2000 čempionato atidarymas. Rungtynės Šaltiniai